**Εαρινό εξάμηνο**

**Βιοπολιτικά σώματα και υποκείμενα**

Στο μεταπτυχιακό αυτό σεμινάριο, επιχειρείται μια συστηματική παρουσίαση των σημαντικότερων προσεγγίσεων οι οποίες αναδεικνύουν την ιστορικότητα του σώματος, θεωρώντας το ως κοινωνικό μόρφωμα. Η συστηματική ενασχόληση των κοινωνικών επιστημών με το σώμα τις οδήγησε σε ένα πεδίο όπου τα ίδια τα όριά του είναι υπό διακύβευση, στο σταυροδρόμι της φύσης και του πολιτισμού, εν ολίγοις σε ένα χώρο σφοδρών αντιπαραθέσεων, επιστημολογικών, εννοιολογικών, ενίοτε πολιτικών. Η κυριαρχία της δυτικής βιοϊατρικής άλλαξε τον τρόπο που οι έννοιες της γέννησης, της ζωής και του θανάτου γίνονται κατανοητές. Οι μέθοδοι υποβοηθούμενης αναπαραγωγής, η τεχνητή υποστήριξη της ζωής, οι μεταμοσχεύσεις οργάνων και η προσθήκη τεχνητών μελών η γενετικοποίηση όψεων της καθημερινής ζωής και η ανάπτυξη των νευροεπιστημών είναι στοιχεία τα οποία αναδεικνύουν το βάθος της παρέμβασης της βιοϊατρικής στη διαχείριση του ανθρώπινου σώματος.

Ιδιαίτερα στην ιστορική περίοδο της ύστερης νεωτερικότητας το σώμα γίνεται αντιληπτό ως το βασικό μέσο για τον αυτοπροσδιορισμό του εξατομικευμένου ατόμου αλλά την ίδια στιγμή το κύριο σημείο εφαρμογής βιοπολιτικών που αποσκοπούν στο συνολικό του έλεγχο. Οι θεραπευτικές πρακτικές, δια των οποίων σμιλεύονται οι νεωτερικές παραστάσεις για το σώμα, συνδέονται εκ των πραγμάτων με τον κοινωνικό έλεγχο και την επιτήρηση τόσο των ατομικών συμπεριφορών και «αποκλίσεων» όσο και ευρύτερων πληθυσμιακών ομάδων, στο βαθμό που ο η λειτουργία των σωμάτων, η παθολογία και η υγεία τους τίθενται στο επίκεντρο του ιατρικού ενδιαφέροντος. Η κοινωνική φροντίδα επίσης, όπως και η φροντίδα υγείας ως μορφές επιτήρησης και βιοπολιτικών εφαρμογών, μας αναγκάζει να σκεφτούμε τη σχέση ιατρικής, κοινωνικής φροντίδας και ηθικής στην ιστορικότητά τους: η ιατρική πρακτική και η κοινωνική φροντίδα ρυθμίζουν, μορφοποιούν, ελέγχουν, εν τέλει επιτηρούν τη ζωή, την ίδια στιγμή που αποσκοπούν στην υποστήριξή της, στην προαγωγή της. Αυτό το αμφίσημο σημείο, το κατώφλι από τη φροντίδα στην επιτήρηση, βρίσκεται στο επίκεντρο του σεμιναρίου. Είναι αυτή η γκρίζα ζώνη, εντός της οποίας οι τεχνολογίες της επιτήρησης συνδέονται οργανικά με τα σύγχρονα κανονιστικά πρότυπα τα οποία κατευθύνουν τα άτομα να οργανώσουν τα ίδια τη ζωή τους, να ελέγξουν την καθημερινότητά τους, να επινοήσουν τη βιογραφία τους, να σφυρηλατήσουν μια νομαδική υποκειμενικότητα, εντός της οποίας, παραδόξως, αγκυροβολούν οι νέες τεχνολογίες της (αυτο)ελέγχου.

**Course: Biopolitical bodies and subjects**

**Tzanakis Manolis**

**Course contents / Syllabus:**

* Historicity of the body.
* Techniques of the body.
* Death formatted as social phenomenon.
* The civilizing process in Western societies.
* The issue of the "historicity of nature."
* The power, the subject and the body.
* The issue of "biopolitics".
* The "clean" and "dirty" body.
* The diseased body and the social significations.
* The gendered body.

**Ενδεικτική βιβλιογραφία**

Alexias, G. (2008) “Medical Discourse and Time: Authoritative Reconstruction of Present, Future and Past”. *Social Theory and Health*, 6: 167-183.

Αλεξιάς Γ. (2011), *Κοινωνιολογία του σώματος*. Αθήνα, Πεδίο.

Bauman Z. (2009) *Ρευστοί καιροί*, Αθήνα, Μεταίχμιο.

Ehrenberg A., (2012), *La société du malaise*. Paris : Odile Jacob.

Foucault M., (1989), *Επιτήρηση και τιμωρία. Η γέννηση της φυλακής*, μετάφραση Κ. Χατζηδήμου- Ι. Ράλλη, Αθήνα: Ράππας.

Foucautl, Μ. (1982), *Ιστορία της Σεξουαλικότητας*, 1) Η Δίψα της Γνώσης. Αθήνα, Εκ. Ράππα.

Giddens A., (1991), *Modernity and self-identity.* London: Polity Press.

Θεοδώρου Β., Δ. Καρακατσάνη, (2010), «*Υγιεινής παραγγέλματα». Ιατρική επίβλεψη και κοινωνική πρόνοια για το παιδί τις πρώτες δεκαετίες του 20ού αιώνα*, Αθήνα: Διόνικος.

Kleinman A. (1980) *Patients and Healers in the context of culture*, Berkeley, University of California Press.

Καντσά Β. (επιμ.) Η μητρότητα στο προσκήνιο Σύγχρονες έρευνες στην ελληνική εθνογραφία, 201-230. Αθήνα: Αλεξάνδρεια.

Κορασίδου Μ., (2002), *Όταν η αρρώστια απειλεί. Επιτήρηση και έλεγχος της υγείας του πληθυσμού στην Ελλάδα του 19ου αιώνα*, Αθήνα: Τυπωθήτω-Γιώργος Δαρδανός.

Lemke, T. 2011. *Biopolitics: An Advanced Introduction*. New York: University Press.

Mauss M., (2004), *Κοινωνιολογία και ανθρωπολογία* Αθήνα: Εκδόσεις του Εικοστού Πρώτου.

McLean, At., Trakas, D. 2010. *Beyond impediments to caring: Toward a morality of late-life care*. Medische Antropologie 22(1):13-30.

Palsson, G. (2007) *Anthropology and the new genetics*. Cambridge University Press.

Rose N. (1999) *Governing the soul. The shaping of the private self*, Λονδίνο, Free Association Books.

Rose N. (2007) *The politics of life itself. Biomedicine, power, and subjectivity in the twenty-first century*, Princeton, Princeton University Press.

Παπαγαρουφάλη Ε. (2012), *Δώρα ζωής μετά θάνατον. Πολιτισμικές εμπειρίες*. Αθήνα: Πατάκης.

Σαββάκης Μ., (2008), *Οι Λεπροί της Σπιναλόγκας. Ιατρική, Εγκλεισμός, Βιωμένες Εμπειρίες (1903-1957)*, Αθήνα, Πλέθρον

Taussig, K. Rapp, R. and Heath, D. 2003. “Flexible Eugenics: Technologies of the Self in the Age of Genetics”. Σελ. 58 - 76 στο Goodman, A. Heath, D. and Lindee, M. (eds.). *Genetic Nature/Culture: Anthropology and Science Beyond the Two - Culture Divide* . Berkeley: University of California Press.

Trubeta S., (2013), P*hysical Anthropology, Race and Eugenics in Greece (1870s-1970s)*, Λέιντεν, Βοστόνη: Brill Academic Publishers.

Τζανάκης Μ. (2012), *Ψυχική ασθένεια και σύγχρονες πρακτικές του εαυτού. Μια μαρτυρία ζωής*, Αθήνα: Πεδίο.

Τζανάκης Μ., (2008), *Πέραν του ασύλου. Η κοινοτική ψυχιατρική και το ζήτημα του υποκειμένου* Αθήνα: Συνάψεις.

Χαλκιά Α. (2011), *Έμφυλες βιαιότητες. Εξουσία, λόγος, υποκειμενικότητες* Αθήνα: Αλεξάνδρεια.

Χατζούλη, Α., (2012), *Θαλασσαιμικές ζωές. Βιολογική διαφορά, κανονικότητα, βιοκοινωνικότητα. Μια ανθρωπολογική προσέγγιση*. Αθήνα: Πατάκη.